เรียลิตีโชว์ปลุกฝัน
ไอเดียที่ไม่ธรรมดา &#8220;ซูเปอร์มด&#8221; ปกรณ์ พรรธนะแพทย์ รองกรรมการผู้จัดการ แบงก์กสิกรไทย ทำเก๋แหวกแนวไม่เหมือนใครอีกแล้ว
7 มี.ค. 2556

ไอเดียที่ไม่ธรรมดา “ซูเปอร์มด” ปกรณ์ พรรธนะแพทย์ รองกรรมการผู้จัดการ แบงก์กสิกรไทย ทำเก๋แหวกแนวไม่เหมือนใครอีกแล้ว 
งานนี้จับมือเจเอสแอลคลอดรายการใหม่ “The Expert ปรากฏการณ์ปลุกฝัน” เอ็ดดูเทนเมนต์เรียลิตี จะเป็นการช่วยสร้างแรงบันดาลใจในการเริ่มต้นทำตามความฝัน ถ่ายทอดประสบการณ์จริงของคนดัง และคำแนะนำจากที่ปรึกษาทางการเงินรายการแรกของเมืองไทย
“The Expert ปรากฏการณ์ปลุกฝัน” ใช้งบ 50 ล้านบาท จะเป็นกระตุ้นสร้างแรงบันดาลใจให้ทุกคนลุกขึ้นมาทำให้ฝันให้เป็นจริง 
คนที่อยากมีเรือนหอสำหรับชีวิตคู่ อยากมีรถสำหรับทำธุรกิจ อยากเที่ยวตามฝัน ก็ต้องทำให้ได้ 
แต่ฝันที่เป็นจริงได้ต้องเริ่มจากการออมเงิน ปลดหนี้ บริหารการลงทุนเป็น ทั้งหมดจะเป็นบทเรียนให้คนต้นฝันเรียนรู้และฝันฝ่าอุปสรรคต่างๆ ทั้งหมดจะถ่ายทอดเป็นเรียลิตีโชว์โดยคัดคนต้นฝันหลากหลายอาชีพมาเป็นน้ำจิ้ม เพื่อปลุกต่อมความกล้าที่จะฝันและกล้าที่ก้าวทำสิ่งที่ตนมุ่งหวังไว้ หรือเริ่มที่จะเพาะปลูกความฝันให้เติบโตงอกงามและเก็บดอกผลได้ดั่งที่ตั้งใจ 
คนต้นฝันนี้ จะมีอัศวินการเงินผู้ประสบการณ์ซึ่งใช่ใครที่ไหน “ทวี ธีระสุนทรวงศ์” ผู้ช่วยกรรมการผู้จัดการกสิกรไทยมาเป็นพี่เลี้ยง
เป็นการสร้างแบรนด์ต่อเนื่องหลังจากธนาคารได้เปิดตัว KExpert ภายใต้แนวคิดการเป็น Advisory Banking ให้คำแนะนำ และส่งเสริมด้านการออมในรูปแบบต่างๆ แก่ลูกค้า
เท่านั้นยังไม่พอ มาแบงก์กสิกรไทยยังได้ปรับทัพใหม่ โดยเพิ่มทีม KExpert 1,200 คน เป็น 2,500 คน มาช่วยต่อเติมคนมีฝันทั่วประเทศ
ซูเปอร์มดตั้งเป้าว่า ภายในสิ้นปีนี้ลูกค้าจะเพิ่มจาก 10 ล้านราย เป็น 12 ราย ในจำนวนนี้จะเป็นลูกค้าใหม่ที่ไม่เคยใช้บริการกับธนาคารเลย 2.6 ล้านราย
เทปแรกรายการ The Expert ปรากฏการณ์ปลุกฝัน วันที่ 10 มี.ค.นี้ บัวขาว บัญชาเมฆ ฮีโร่นักชกบนสังเวียนไทยไฟต์ จะเป็นคนต้นฝันคนแรก ติดตามชมได้สถานีโทรทัศน์กองทัพบก ช่อง 5 ทุกวันอาทิตย์ เวลา 22.40–23.45 น. มี วรรณสิงห์ ประเสริฐกุล ดำเนินรายการ